Lorenzo havia posat gran part de les seves esperances en la llei de fosses. Una normativa pionera a l'Estat espanyol que permet la possibilitat que els familiars dels enterrats en fosses comunes reclamin l'exhumació dels seus parents. No obstant això, el comitè d'experts -encarregat d'avaluar les peticions dels familiars i les associacions- ha descartat l'exhumació dels afusellats a Girona perquè considera "impossible" conèixer, amb les tècniques actuals, el lloc d'ubicació concret de les restes de cada persona enterrada i identificar els cossos que, segons apunta, "es troben en nombre incalculable enterrats en aquesta fossa comuna".